Удзельнікі выпрабавалі сілы ў жорсткіх умовах спаборніцтва — са складанымі заданнямі, часавымі абмежаваннямі, строгім падыходам да якасці работы і моцнай канкурэнцыяй. Пагадзіцеся: адна справа — выйграць беларускі чэмпіянат, і зусім іншая — калі выходзіш на сусветны ўзровень. Тут ужо пачынаецца барацьба не толькі навыкаў і талентаў, але і тэхналогій, матэрыялаў, падыходаў. І гэта ўжо задача трэнера — ведаць тэхнічны рэгламент чэмпіянату, разумець трэнды сучаснай прамысловасці і вучыць канкурсанта ўсяму новаму і прагрэсіўнаму, што ёсць у свеце.